
PARLAMENTUL ROMÂNIEI

CAMERA DEPUTAŢILOR
	        COMISIA JURIDICĂ, 
DE DISCIPLINĂ ŞI IMUNITĂŢI
	                                     București, 24.03.2026
                                    Nr. 7c-13/50
                                    Plx 30/2026
    


AVIZ
asupra Propunerii legislative pentru modificarea Legii nr.80/1995 privind statutul cadrelor militare şi pentru modificarea art.70 alin.(3) din Legea nr.360/2002 privind Statutul poliţistului
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități a fost sesizată, spre dezbatere și avizare, cu Propunerea legislativă pentru modificarea Legii nr.80/1995 privind statutul cadrelor militare şi pentru modificarea art.70 alin.(3) din Legea nr.360/2002 privind Statutul poliţistului, trimisă cu adresa nr. Pl-x 30 din 9 februarie 2026, înregistrat cu nr.7c-13/50/10.02.2026.
Camera Deputaților este primă  Cameră  sesizată.  
Propunerea legislativă are ca obiect de reglementare modificarea Legii nr.80/1995, precum şi a art.70 alin.(3) din Legea nr.360/2002, în sensul excluderii obligaţiei de restituire a drepturilor salariale acordate pe perioada cursurilor cu scoatere de la locul de muncă, precum şi al extinderii excepţiei de la aplicarea prevederilor art.85 alin.(1) lit.c) din Legea nr.80/1995 - referitoare la cadrele militare clasate „apt limitatˮ - şi în privinţa personalului Serviciului Român de Informaţii.
Potrivit prevederilor art.62 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a dezbătut propunerea legislativă în ședința din 24 martie 2026.
 Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ și avizul favorabil al Consiliului Economic și Social.
În urma dezbaterilor s-a hotărât, cu majoritate de voturi avizarea favorabilă a propunerii legislative, în forma transmisă Comisiei juridice, de disciplină şi imunităţi de către Biroul Permanent.

Propunerea legislativă face parte din categoria legilor organice.               .               
  PREŞEDINTE,                          

                               SECRETAR,

 Prof. Univ. Liviu-Bogdan CIUCĂ                                                Petre-Emanoil NEAGU
Consilier,   

    Ruxandra Dumierașcu
